**Tájékoztató**

**a 2014/15. tanévben az állami iskolák 1-2. és 5-6., valamint az állami hatévfolyamos gimnáziumok 7-8. évfolyamán bevezetett erkölcstan helyett választható hit- és erkölcstan létszámának ill. csoportszámának változásjelentéséhez készített adatlapról**

**A hittanoktatási támogatás igénylésének, folyósításának és elszámolásának rendjéről szóló ZST-137/2011.12.07. határozattal elfogadott szabályrendelet** 13. § (2) bekezdése alapján a Zsinati Oktatási Iroda közzéteszi *„Adatlap a február 1-jei tényadatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt. Ezen adatszolgáltatás alapján kerül sor a hittanoktatók 2014/2015. tanév II. félévi csoportlétszámának felülvizsgálatára a közvetlen és közvetett kifizetés terén.

13. §

1. A megszűnő illetve szünetelő hittancsoportokról a hittanoktatás szervezéséért felelős egyházközség 8 napon belül változásjelentést küld a Zsinati Oktatási Iroda számára.
2. *Az „Adatlap a február 1-jei tényadatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt, illetve az *„Adatlap az október 1-jei becsült adatokról a kötelezően választható református hit és erkölcstan szervezéséhez (az állami iskolák 1-8. évfolyamán)”* c. nyomtatványt (illetve pót-adatlapot) a Zsinati Oktatási Iroda január 20-ig illetve május 20-ig közzéteszi a Magyarországi Református Egyház hivatalos honlapján, illetve eljuttatja elektronikusan a kötelezően választható hittanoktatást szervező egyházközségek számára.
3. A hittanoktatásért megszervezéséért felelős egyházközség a létszámváltozásról szóló jelentését a február 1-jei állapotnak megfelelő adattartalommal, illetve az október 1-jére becsült létszámadatokkal, az egyházközség képviseletére jogosult személy hitelesítésével eredeti példányban február 10-ig illetve június 10-ig juttatja el a Zsinati Oktatási Iroda számára
4. A Zsinati Oktatási Iroda február 28-ig, június 30-ig és október 31-ig pótigénylést vagy lemondást nyújt be az államkincstárhoz.

A *„Tájékoztató”* mellett a [www.reformatus.hu](http://www.reformatus.hu) honlapon közzétett adatlapot elektronikus formátumban eljuttatjuk az egyházközségek által megadott Email címekre. **Kizárólag a postai úton, eredeti példányban 2015. február 10-ig postára adott adatlapok befogadására van lehetőség**, mivel az adatlapok feldolgozási határideje február 28. **Beküldési cím: Zsinati Oktatás Iroda (1146 Budapest, Abonyi u. 21.).**

**Ha az egyházközség által október 10-i határidővel beküldött adatlaphoz képest semmifajta változás nem történt, akkor ezen adatlapot nem kell kitölteni.**

**Amennyiben a változással érintett hittancsoportok száma meghaladja a tízet, akkor több adatlapot kell kitölteni. Ez esetben kérjük az adatlapokat oldalszámokkal ellátni. A táblázatot úgy kérjük kitölteni, hogy 1 sor egyetlen hittancsoportot, egyetlen hittanórát tartalmazzon.**

Budapest, 2015. január 20.

**Zsinati Oktatási Iroda**